|  |  |
| --- | --- |
| |  | | --- | | **Postup krokov pre právnické osoby** | |

|  |
| --- |
| **Postup krokov na poukázanie 1% (2%) pre právnické osoby v roku 2024:**     1. Vypočítajte si Vaše 1 % (2%) z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1 % (2%), musí však byť splnená podmienka minimálne 8 € na jedného prijímateľa. 2. V **daňovom priznaní pre právnické osoby** sú už uvedené **kolónky** „ Príloha k IV. časti – Údaje o ďalších prijímateľoch“ na poukázanie 1% (2%) z dane v prospech prijímateľa/ prijímateľov. Údaje, ktoré potrebujete do daňového priznania uviesť, nájdete v Zozname prijímateľov pri organizácií/organizáciách, ktorú/é ste si vybrali.   (V tu priloženom DP je prijímateľ predvyplnený)   1. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte daň z príjmov. 2. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumy, ktoré ste poukázali, v prospech Vami vybraných prijímateľov.   **Poznámky:**  - Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.  - **Okrem daňového priznania už nepodávate na poukázanie 1 % (2%) z dane žiadne iné tlačivo, čiže ani samotné tlačivo Vyhlásenia pre právnické osoby už nepodávate.** |
|  |